
Ehitusloa kehtetuks tunnistamine
1. ASJAOLUD JA MENETLUSE KÄIK

Ehitusjärelevalve kontrollsõidu käigus fikseeriti Pikse tänav 6 toimuvad majandushoone, mille ehitusalune pind ületab 20m2, ehitustööd. Hilisema kontrolli käigus selgus et eelnimetatud aadressile on väljastatud 26.01.2006 ehitusluba üksikelamu püstitamiseks ning 15.02.2006 on ehitusloa taotleja esitanud ehitamise alustamise teatise.
2. ÕIGUSLIKUD JÄRELDUSED

2.1 Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Narva Linnavolikogu 20. märtsi 2003a määrus nr 10/12 “Narva Linnavalitsuse ehitusloa ja kasutusloa väljaandmise õiguse delegeerimine”.

2.3 Ehitusseaduse § 28 lõike 1 punktide 5 ja 6 kohaselt tunnistatakse ehitusluba kehtetuks kui muutuvad ehitusloale kantud ehitise olulised tehnilised andmed ning kui ehitamise käigus muudetakse ehitise kasutamise otstarvet.
3. OTSUS

      Tunnistada kehtetuks ehitusluba:

3.1   Pikse tn 6 üksikelamu püstitamiseks
4. RAKENDUSSÄTTED

      4.1. Korraldus jõustub punktis 1 nimetatud ehituslubade taotlejatele teatavakstegemisest.

      4.2. Korraldust on võimalik vaidlustada Tartu Halduskohtu Jõhvi  kohtumajas 30 päeva jooksul 

             arvates korralduse teatavakstegemisest.  

